es fi en is is en is is es en en is de it ca is es es is sk is de en sk de tr is is es is is nl is en de is is is is is is de it en it de is de sk da is is vi es de is vi es tl is is da is is en de is gl is is pt is is is en de is en en en es en is is is is is de is is is is is de is is is is cs es nn is is fr it is fr it is fr it is cs is is hbs_lat pt pl ceb is is is is is is is is is is en is is is is is is es is is is is is is is is is is en is is is is is is is fr it is fr it is fr it is cs is is hbs_lat pt pl en en en is sk is is is ja is en is sk is en ru is hu is id is is id is es is is is is is is is is is is is is is is is ja sk en is is is is is is is ja is en is is is is is is is de is is is is is ja is en sk is is id is is is nb is cs is is is is is nb is is is is sk en de de is fr fr ceb is is ceb en is is is pam is en is is is is is is is is is is is uk is es is en cs is is is es is is is ceb en is is is pam is en is is is is is is is en is is is is uk is es is en cs is is is es es is is ceb en is is war pam is en is is is is is is is is en is is is is uk is war es is en cs is is is is is is ceb en is is is pam is en is is is is is is is is is is is is is is is es is en cs is is is is es is is is is is en is en is is is is is en is ca en en en is sk is is en en is is ko is ca is nb et pt is is is is ca en en en is en es
Alicante - Benidorm, Albir, Calpe
Benidorm - með Hjördísi Geirs
Singapúr og Bali á eigin vegum
Singapore, Víetnam, Manila og Malasía
Valle del Este á Spáni
Tenerife - Tveir frábærir staðir
Gönguferð í Flórens og nágrenni
99.900 kr    og 12.500 Vildarpunktar** Á mann m.v. 2 í herbergi með morgunverði á Best Western hotel Crimea.
Stórkostlegar barokkhallir og fallegir garðar
Ólík öðrum borgum á Ítalíu
Það er eitthvað við breiðstrætin með trjám á báðar hendur sem minnir á París og virðuleg kaffihúsin í art nouveau stíl sem minnir á Vínarborg, en enginn þarf að velkjast í vafa um að Tórínó stendur fyllilega fyrir sínu þar sem hún hvílir tignarlega umkringd Alpafjöllunum.
Tórínó er fæðingarstaður Ítalíu eins og við þekkjum hana. Það var hér í Piemontehéraði sem hinn slóttugi greifi af Cavour og kumpánar hans víluðu og díluðu um endurreisnina, sameiningu Ítalíu. Tórínó, sem verið hafði höfuðborg konungsríkis Savojaættarinnar, varð því fyrsta höfuðborg konungsveldisins Ítalíu árið 1861 og gegndi því hlutverki í nokkur ár.
Það var einnig í Tórínó sem sú snilldarhugmynd fæddist að selja almenningi súkkulaði á föstu formi, hér hefur einn helgasti dómur kirkjunnar, líkklæði Krists, verið varðveittur um aldaraðir, hér kom metsölubíllinn Fiat fyrst á götuna og Tórínó er heimaborg eins frægasta knattspyrnuliðs í heimi, Juventus. Þá verður að nefna að í borginni eru yfir 40 söfn, mörg hver á heimsmælikvarða.
Helsta kennileiti Tórínó er Mole Antonelliana við Via Montebello. Byggingin er 167 metra há og minnir einna helst á blöndu af Eiffelturninum og Chrysler-byggingunni bandarísku. Hún var reist árið 1863 sem bænahús gyðinga en hýsir nú eftir vel heppnaðar endurbætur Kvikmyndasafn Ítalíu.
Næturlífið í Tórínó er líflegt og úr nægu er að velja. Landsþekktar og heimsfrægar stjörnur halda reglulega tónleika í bland við minna þekktar hljómsveitir heimamanna, klúbbar eru opnir fram undir morgun og tónlistarhátíðirnar margar. Tónlistarflutningurinn er ekki bundinn bara við kvöldin því að ekki er óalgengt að ganga fram á heilu hljómsveitirnar, fiðluleikara eða gítarsnillinga leika listir sínar á næsta götuhorni.
Ef leiðin liggur út á lífið gæti verið sniðugt að byrja á fordrykk við undirleik plötusnúða á veitingastað eða bar við Piazza Vittorio Veneto eða í Quadrilatero- eða San Salvario-hverfunum. Í San Salvario er líflegt fjölmenningarsamfélag og síðastliðin ár hefur hverfið komist í tísku meðal yngra fólks sem sækir í fjölbreytileikann í veitingastöðum, börum og klúbbum. Vert er að hafa í huga að í Tórínó mætir enginn á næturklúbb fyrir miðnætti. Meðal vinsælustu staðanna eru Bunker, Hennessy, Big Club, Hiroshima Mon Amour, klúbbarnir í Docks Dora og barirnir og klúbbarnir í nágrenni við Valentino-garðinn og meðfram ánni Pó. Valið stendur um tónlist að hætti dj hússins eða lifandi djass, blús, sígaunadjass, rokk, raftónlist, house, R&B, hipphopp, ska og jafnvel pönk.
Vekjum athygli á gistináttaskatti sem borgaryfirvöld í Tórínó innheimta af ferðamönnum. Þetta eru €2,8 Evrur á mann á nótt ef gist er á 3* hóteli og €3,7 á mann á nótt ef gist er á 4* hóteli. Þessi skattur greiðist beint til hótels við brottför. Verð er birt með fyrirvara um breytingar.
Stórkostlegar barokkhallir og fallegir garðar
Beint flug með Icelandair
Helgarferð, 20. - 23.október.
Fararstjóri: Guðmundur Viðar Karlsson
Ólík öðrum borgum á Ítalíu
Það er eitthvað við breiðstrætin með trjám á báðar hendur sem minnir á París og virðuleg kaffihúsin í art nouveau stíl sem minnir á Vínarborg, en enginn þarf að velkjast í vafa um að Tórínó stendur fyllilega fyrir sínu þar sem hún hvílir tignarlega umkringd Alpafjöllunum.
Tórínó er ólík öðrum borgum Ítalíu, einkum í byggingarstíl og borgarskipulagi. Hér standa stórkostlegar barokkhallir og torg í röðum, bogagöng og fallegir garðar. Á vorin er fegurðin ólýsanleg þegar nýlaufguð trén sem standa í röðum með bökkum árinnar Pó og garðarnir þar um kring njóta sín til fulls.
Tórínó er fæðingarstaður Ítalíu eins og við þekkjum hana. Það var hér í Piemontehéraði sem hinn slóttugi greifi af Cavour og kumpánar hans víluðu og díluðu um endurreisnina, sameiningu Ítalíu. Tórínó, sem verið hafði höfuðborg konungsríkis Savojaættarinnar, varð því fyrsta höfuðborg konungsveldisins Ítalíu árið 1861 og gegndi því hlutverki í nokkur ár.
Það var einnig í Tórínó sem sú snilldarhugmynd fæddist að selja almenningi súkkulaði á föstu formi, hér hefur einn helgasti dómur kirkjunnar, líkklæði Krists, verið varðveittur um aldaraðir, hér kom metsölubíllinn Fiat fyrst á götuna og Tórínó er heimaborg eins frægasta knattspyrnuliðs í heimi, Juventus. Þá verður að nefna að í borginni eru yfir 40 söfn, mörg hver á heimsmælikvarða.
Helsta kennileiti Tórínó er Mole Antonelliana við Via Montebello. Byggingin er 167 metra há og minnir einna helst á blöndu af Eiffelturninum og Chrysler-byggingunni bandarísku. Hún var reist árið 1863 sem bænahús gyðinga en hýsir nú eftir vel heppnaðar endurbætur Kvikmyndasafn Ítalíu.
Næturlífið í Tórínó er líflegt og úr nægu er að velja. Landsþekktar og heimsfrægar stjörnur halda reglulega tónleika í bland við minna þekktar hljómsveitir heimamanna, klúbbar eru opnir fram undir morgun og tónlistarhátíðirnar margar. Tónlistarflutningurinn er ekki bundinn bara við kvöldin því að ekki er óalgengt að ganga fram á heilu hljómsveitirnar, fiðluleikara eða gítarsnillinga leika listir sínar á næsta götuhorni.
Ef leiðin liggur út á lífið gæti verið sniðugt að byrja á fordrykk við undirleik plötusnúða á veitingastað eða bar við Piazza Vittorio Veneto eða í Quadrilatero- eða San Salvario-hverfunum. Í San Salvario er líflegt fjölmenningarsamfélag og síðastliðin ár hefur hverfið komist í tísku meðal yngra fólks sem sækir í fjölbreytileikann í veitingastöðum, börum og klúbbum. Vert er að hafa í huga að í Tórínó mætir enginn á næturklúbb fyrir miðnætti. Meðal vinsælustu staðanna eru Bunker, Hennessy, Big Club, Hiroshima Mon Amour, klúbbarnir í Docks Dora og barirnir og klúbbarnir í nágrenni við Valentino-garðinn og meðfram ánni Pó. Valið stendur um tónlist að hætti dj hússins eða lifandi djass, blús, sígaunadjass, rokk, raftónlist, house, R&B, hipphopp, ska og jafnvel pönk.
Vekjum athygli á gistináttaskatti sem borgaryfirvöld í Tórínó innheimta af ferðamönnum. Þetta eru €2,8 Evrur á mann á nótt ef gist er á 3* hóteli og €3,7 á mann á nótt ef gist er á 4* hóteli. Þessi skattur greiðist beint til hótels við brottför. Verð er birt með fyrirvara um breytingar.
99.900 kr    og 12.500 Vildarpunktar** Á mann m.v. 2 í herbergi með morgunverði á Best Western hotel Crimea.
Matur og drykkur 
Flugvöllurinn er Turin airport (TRN).
Flugið tekur u.þ.b. 4  klukkustund.
Vekjum athygli á skatti sem borgaryfirvöld í Tórínó innheimta af ferðamönnum. Þetta eru €2,8 Evrur á mann á nótt ef gist er á 3* hóteli og €3,7 á mann á nótt ef gist er á 4* hóteli. Þessi skattur greiðist beint til hótels við brottför. Verð er birt með fyrirvara um breytingar.
Leyfilegt er að taka með sér 1 tösku sem vegur að hámarki 23 kg og er mest 158cm á lengd, ef flogið er á almennu farrými.
Hægt er að finna nánari upplýsingar um leyfilegan farangur á vefsíðu Icelandair.
Hægt er að bóka akstur til og frá flugvelli og þarf að greiða fyrir það sérstaklega.
Frá 26. október til 30. mars er Torino einum tíma á undan, en frá 30. mars til 25. október ertu tveimur tímum á undan
Lang flestar búðir og veitingastaðir taka öll helstu kreditkort. Ekki er hægt að treysta því að hægt sé að greiða fyrir vöru eða þjónustu með debetkorti, en að sjálfsögðu er hægt að taka pening út úr hraðbönkum, hvort sem er út á kredit- eða debetkort. Nota þarf PIN-númer á allar greiðsluvélar. Þetta á við bæði um verslanir og veitingastaði.
Umferðin getur verið hröð svo farið varlega, en oftast sýna ökumenn fótgangandi tillitssemi.
Verðlag á Ítalíu hefur hækkað talsvert síðustu ár. Á hótelum er svipað verðlag og hér heima. Öll þjónusta, þ.á.m. matur, drykkur, hreinsun o.fl., getur verið dýr. Hafa ber í huga að barir og aðrir veitingastaðir á aðaltorgum eru nær alltaf dýrari en í hliðargötum. Einnig er tvenns konar verðlag í gangi á börum.  Ódýrara ef menn standa við barinn og drekka hvort sem er bjór eða kaffi, en hærra verð ef setið er til borðs. Munurinn er þó kannski ekki slíkur að maður spái í það í stuttri dvöl í borginni
Ávallt skal drekka flöskuvatn en kranavatn er í góðu lagi til tannburstunar og þvotta.
Það er ekki nauðsynlegt að skilja eftir þjórfé en þó er það oft gert.  Á veitingahúsum er miðað við ca 5% af heildarreikningi. 10% er ofrausn. Á börum eru skilin eftir u.þ.b. 20 cent, -fer eftir neyslu og fjölda og hvort setið var við borð. Mörg veitingahús hafa bætt þjónustu –servizio- inn á reikninginn. Skoðið því reikninginn vel áður en farið er að gefa þjórfé. Auðvitað fer þetta eftir því hvort menn eru sáttir við þjónustuna og matinn. Í leigubílum er algengt að bæta 5% við upphæðina. Töskuburðarmenn fá um 50 cent fyrir hverja tösku.
Gætið vel verðmæta. Veski hefur maður alls ekki í rassvösum og óvarlegt er að hafa fjármuni og kreditkort á sama stað. Notið innanklæðaveski! Þegar gengið er á gangstéttum er tryggara að vera ekki með veski/töskur á öxlinni götumegin (“töskuhrifsarar!”).  Varað er sérstaklega við vasaþjófum en þekktir vinnustaðir vasaþjófa eru t.d. markaðir, torg og almenn samgöngutæki.
Öllum ferðalöngum er ráðlagt að fara vel yfir sínar tryggingar áður en lagt er af stað í ferðalag og kaupa sérstaka ferðatryggingu sé hún ekki þegar innifalin í korti eða heimilistryggingu viðkomandi. Einnig er gott að hafa meðferðis tryggingaskírteini frá Tryggingastofnun ríkisins, komi eitthvað óvænt upp á.
Verslanir og þjónusta 
Í Tórínó eru veitingastaðir sem bjóða upp á mat sem kætir allar gerðir bragðlauka enda er Piemontehérað ein helsta matarkista Ítalíu. Slow Food-hreyfingin var stofnuð í Piemonte, nánar tiltekið í Bra rétt fyrir utan Tórínó, og því er ekki að furða að þar er að finna fjölda matsölustaða sem byggja á Slow Food-hefðinni með áherslu á ferskt hágæðahráefni úr heimahéraði. Þess má geta að annaðhvert haust er haldin heljarinnar matarsýning og ráðstefna, Terra Madre Salone del Gusto, í borginni til að minna á mikilvægi þess að nýta staðbundin hráefni, borða hollt og njóta matar í góðum félagsskap.
Ógrynni af hefðbundnum, fínum, litríkum, rómantískum, sérkennilegum eða nýtískulegum stöðum er um alla borg. Stór veitingahús, litlir fjölskyldureknir staðir, krúttlegar krár, pizzastaðir eða grænmetisstaðir. Þar að auki bætist sífellt í hóp veitingastaða sem bjóða upp á hefðbundna ítalska rétti með framandi yfirbragði. Þá er ótalinn fjöldi arabískra, kínverskra, japanskra, indverskra, argentínskra og íranskra veitingastaða. Fyrir góðan hádegisverð eru fínustu krár og kaffihús á hverju strái þar sem hægt er að tylla sér niður og þeir sem eru á hlaupum geta gripið með sér pizzasneið, focaccia-flatbrauð eða farinata, sem gert er úr kjúklingabaunamjöli.
Sérréttir Piemonte-héraðs eru nokkrir og má þar meðal annars nefna agnolotti, sem svipar til ravioli en er yfirleitt fyllt með lambahakki. Krúttlegri útgáfan er Agnolotti del Plin, sem er fíngerðari og borin fram í kjötsoði. Tajarin eru langar eggjapastaræmur, oft bornar fram með ragú. Að lokum má nefna hrísgrjón eða pasta með hvítum trufflum, tartufo d‘Alba, sérrétt sem einkum er á borðum á haustin.
Algengt er að veitingastaðir séu opnir fyrir hádegisverð frá kl. 12.30 til 14.30 og svo aftur á kvöldin frá kl. 19.30 til 23.00.
 Matur og drykkur
Útimarkaðir eru í flestum hverfum Tórínó og þar er hægt að gera góð kaup, eða bara skemmta sér við að gramsa. Sá þekktasti og stærsti sinnar tegundar í Evrópu er Porta Palazzo við Piazza della Repubblica. Þar fæst allt á milli himins og jarðar, hvort sem þú ert að leita að skóm eða skarkola er líklegt að þú finnir það í einhverjum básnum.
Annan sunnudag hvers mánaðar er Gran Balon, einn stærsti antíkmarkaður í heimi, haldinn stutt frá Repubblica-torgi. Gefðu þér góðan tíma því að hér leynast margir gullmolar og hægt er að gera reyfarakaup á þessum markaði. Sjón er sögu ríkari.
Þeir sem eru á höttunum eftir fötum, töskum eða skóm ættu að koma við á morgunmarkaðinum í Crocetta, stutt frá Corso Duca Degli Abruzzi. Hér fæst merkjavara á broti af því verði sem hún er seld á í verslununum og þar sem Crocetta telst til fínni hverfa borgarinnar telja þeir sem til þekkja nokkuð öruggt að varan sé ekta.
Hverfið er reyndar það fallegt að enginn verður svikinn af því einu að setjast niður við eitt kaffihúsið eða barinn, fá sér cappuccino og kruðerí og njóta stemningarinnar sem liggur í loftinu. Ef ætlunin er að fjölga fötunum í ferðatöskunni er þetta markaður sem er sannarlega heimsóknarinnar virði.
Flottustu tískuverslanirnar eru við Via Roma og nærliggjandi götur. Hér standa allar frægustu merkjavöruverslanirnar í röðum – og verðið er í takt við vinsældirnar – en þó er vert að nefna að verð hér er almennt lægra en til dæmis í Mílanó.
Hingað er sérstaklega skemmtilegt að koma á laugardögum, en þá má sjá borgarbúa spígspora eftir Via Roma í sínu fínasta pússi til þess eins að sýna sig og sjá aðra á þessari fínu götu og á kaffihúsunum við Piazza San Carlo.
Önnur skemmtileg verslunargata er Via Garibaldi, hún er göngugata og verslanirnar eru ekki alveg jafn flottar og við Via Roma en hér eru ótal heillandi sérverslanir með fjölbreyttu vöruúrvali.
Ítalía er ekki þekkt fyrir stórar verslunarmiðstöðvar en þó eru þær nokkrar góðar í Tórínó. Ein þeirra er 8 Gallery, við Via Nizza 230, beint á móti Eataly-matarmiðstöðinni. Staðsetningin er mjög sérstök því að 8 Gallery er í Lingotto-byggingunni þar sem Fiat var með verksmiðjur sínar áður og prufukeyrði bílana á sérbyggðri braut á þakinu. Þegar verksmiðjunum var lokað var byggingunni breytt í verslunarmiðstöð sem hýsir hundrað vandaðar verslanir, veitingastaði, kvikmyndahús og NH Lingotto hótelið.
 Verslanir og þjónusta
Við hefjum daginn á því að hitta leiðsögumanninn sem mun leiða okkur um miðborg Tórínó. Borgin á sér ríka og langa sögu, allt frá því að byggð hófst þegar Taurini-fólkið settist þar að á 3. öld fyrir Krist. Hún varð síðar að rómverska nýlenduþorpinu Augusta Taurinorum, þá að víggirtri höfuðborg Savoy-hertogadæmisins, fyrstu höfuðborg Ítalíu árið 1861 og loks heimabæ 20. vetrarólympíuleikanna árið 2006. Í borginni eru ótal torg og garðar, hallir, bókasöfn, söfn og leikhús, hvert með sína sögu, sem veldur því að borgin er ein sú áhugaverðasta á Ítalíu og sú eina sem The New York Times setti á lista sinn yfir 52 staði sem vert væri að heimsækja árið 2016.
Ferðin hefst á stuttum hring um borgina til að kynnast staðháttum en síðan liggur leiðin í hjarta borgarinnar, að hinu fræga Castello-torgi. Þar fáum við einkaleiðsögn um eitt meistaraverka ítalska barokksins við torgið, gömlu konungshöllina, sem átti að verða helsta tákn Savoy-hirðarinnar þegar hún flutti aðsetur sitt frá Chambery til Tórínó. Merkir listamenn á borð við arkitektana Guarino Guarino og Filippo Juvarra, meistarar ítalska barokkstílsins, komu að byggingu hennar. Njótið þess að ganga um gullfallega salina, stórbrotinn hallargarðinn og göngin sem tengja höllina við Dómkirkjuna þar sem líkklæði krists eru geymd. Byggingarnar við torgið voru hannaðar þannig að framhliðar þeirra mynduðu stílhreina heild. Margar perlur sem skera sig úr leynast þó við torgið, eins og San Lorenzo kirkjan sem er áttstrend að lögun og ber, eins og konungshöllin, ítalska barokkinu fagurt vitni að innan jafnt sem utan. Gluggarnir átta í fagurri þakhvelfingunni hleypa birtu inn í kirkjuna og glæða hana lífi og ljósi sem breytist eftir því sem líður á daginn. Frá San Loenzo liggur leiðin að annarri perlu miðbæjarins, Porta Palazzo, sem er stærsti útimarkaður í Evrópu. Hér er um að gera og grípa tækifærið til og kitla bragðlaukana með alls kyns kræsingum sem eru einkennandi fyrir borgina, hvort sem það eru ostar eða hráskinka, grænmeti eða kryddjurtir.
Að lokum er haldið aftur að Castello-torgi þar sem við setjumst niður á eitt af sögulegum kaffihúsum borgarinnar og og hressum okkur við með einum af sérdrykkjum Tórínóbúa, súkkulaði- og kaffidrykknum Bicerin.
Lengd ferðar: 3,5 klst.
Innifalið: Smakk í Porta Palazzo (þrjár tegundir) ásamt kaffi og súkkulaði á kaffihúsi, aðgangseyrir í gömlu konungshöllina, hljóðkerfi og íslensk fararstjórn.
Lagt er af stað að morgni með leiðsögumanni í rútu og liggur leiðin til eins fallegasta landsvæðis Piemonte-sýslu, Le Langhe, sem er mikið vínræktarhérað. Landslagið er hæðótt og ægifagurt, vínekrurnar teygja sig eftir hlíðunum, miðaldabæir eins og La Morra og Barolo gefa því sterkan svip og því ekki að undra að svæðið hafi nýlega verið sett á heimsminjaskrá UNESCO. Við stoppum í Alba, höfuðstað Le Langhe, en bærinn er þekktur um allan heim fyrir hvítu truffluna, jarðsveppinn sem þykir það mikið lostæti að kílóverðið getur farið yfir 4.000 evrur, og gæðavín á borð við Barbera og Barolo. Við njótum leiðsagnar um þennan töfrandi fallega miðaldabæ sem á sér svo ríka sögu með gotneskar byggingar á hverju strái og komumst að því að það er ekki að ástæðulausu sem Alba er oft kallaður bær hinna 100 turna.
Þá er komið að því að kynnast betur ástæðunni fyrir því að Le Langhe er þekkt um heim allan með því að heimsækja Barolo-víngerðarhús. Víngerðarmeistarinn tekur á móti okkur og meðan hann leiðir okkur frá vínekrunni og í gegnum sali víngerðarhússins fræðir hann okkur um leyndardóma og sögu Barolo sem er þroskað vín og það þekktasta sem framleitt er á Ítalíu. Í lokin gefst okkur tækifæri til að smakka Barolo-vín með meistaranum sem á heiðurinn af víngerðinni. Heimsókninni lýkur með hefðbundnum hádegisverði að hætti Piemontebúa. Eftir það er gengið í rólegheitunum að einni af perlum Le Langhe-svæðisins, þorpinu Neive sem er rétt hjá. Miðbærinn þar er einstaklega heillandi með miðaldabyggingum sem standa í upprunalegri mynd enda er Neive talið eitt af fegurstu þorpum á Ítalíu. Hérna gefst færi á að rölta að vild um bæinn og njóta ægifagurs útsýnisins yfir landslagið sem einmitt á vorin skartar sínu allra fegursta þegar gróðurinn hefur tekið við sér og allt er í blóma. Að lokum er haldið með rútunni aftur til Tórínó.
Lengd ferðar: 9,5 klst.
Innifalið: Vínsmökkun (3 tegundir), fjögurra rétta hádegisverður með drykk, hljóðkerfi og íslensk fararstjórn
Rétt við bakka árinnar Pó
Fjölskyldurekið í fallegu hverfi
Einfalt og þægilegt hótel á mjög góðum stað rétt við bakka árinnar Pó og stutt frá Santa Maria del Monte kirkjunni. Veitingastaðir og verslanir í götunum í kring og 300 metrar í miðbæinn.
Herbergin eru 49 og skiptast í einstaklingsherbergi, herbergi sem rúma tvo eða þrjá fullorðna og fjölskylduherbergi sem rúma tvo fullorðna og tvö börn. Classic herbergin eru snyrtileg og þægilega innréttuð, í mismunandi við og litum með teppi á gólfum. Innréttingar á Comfort herbergjum eru nútímalegar og stílhreinar og parkett er á gólfum. Á öllum herbergjum eru sjálfsögð þægindi eins og stillanleg loftkæling og upphitun, sími, flatskjársjónvarp með gervihnattarásum, smábar með snarli og drykkjum og öryggishólf. Á baðherbergjum er ýmist baðker eða sturta og þar er hárþurrka og ókeypis baðvörur. Þráðlaus nettenging er á hótelinu öllu gestum að kostnaðarlausu.
Morgunverðarhlaðborð er í veitingasal með fjölbreyttu úrvali rétta. Mikil áhersla er lögð á ferskt hráefni úr nágrenninu. Hægt er að velja um glútenlaust og lífrænt ræktað. Setustofubarinn býður upp á úrval áfengra og óáfengra drykkja með sérstaka áherslu á bjór og léttvín sem framleitt er í héraðinu.
Gestamóttakan er opin allan sólarhringinn og þar er töskugeymsla, þvotta-, þurrhreinsi- og strauþjónusta. Hægt er að leigja hjól á hótelinu og gefur starfsfólk upplýsingar um skemmtilegar hjólaleiðir og hvernig best er að komast leiðar sinnar um borgina á þessum fararskjóta. Fyrir þá sem leigja bíl eru næg bílastæði nálægt hótelinu.
Best Western Crimea er fjölskyldurekið hótel á mjög góðum stað í fallegu hverfi rétt við bakka árinnar Pó og 300 metra frá miðbænum. Enginn veitingastaður er á hótelinu en nóg er af þeim í götunum í kring. Auðvelt er að komast með almenningssamgöngum að öllum helstu kennileitum og söfnum borgarinnar.
Miðbær: 300 metrar í miðbæinn
Veitingastaðir: Í götunum í kring. Veitingasalur með morgunverð.
Best Western Hotel Genio
Örstutt frá Porta Nova
Fimm mínútur í aðalverslunargötuna
Best Western Hotel Genio
Gott hótel í fallegri 19. aldar byggingu á frábærum stað við Corso Vittorio Emanuele breiðstrætið. Fimm mínútna gangur á aðalverslunargötuna, veitingastaðir í götunum í kring og dómkirkjan, söfn og fleiri kennileiti í léttu göngufæri.
Í hótelinu eru 115 herbergi, þar af 40 superior herbergi, og 3 junior svítur. Herbergin rúma frá einum og upp í fjóra einstaklinga, og svítur, sem eru á tveimur hæðum, eru ætlaðar tveimur. Innréttingar eru nútímalegar og hlýlegar, í mismunandi litasamsetningum. Parkett er á gólfum. Allar vistarverur eru búnar nútímaþægindum, eins og loftkælingu, síma, flatskjársjónvarpi með gervihnattarásum, smábar og ókeypis þráðlausri nettengingu. Á baðherbergjum er sturta, hárþurrka og baðvörur. Superior herbergjum fylgir að auki öryggishólf og baðsloppur, þar eru innréttingar klassískari og upprunalegur marmari á gólfum í mörgum þeirra.
Morgunverður með úrvali kaldra rétta er á hlaðborði í veitingasal með heimabökuðu brauði og kruðeríi. Einnig er hægt að panta egg og ommelettur og fá morgunverð upp á herbergi. Áður en lagt er af stað á næsta veitingastað er upplagt að fá sér fordrykk á setustofubarnum eða ljúfan drykk í lokin á löngum degi.
Ágæt líkamsræktaraðstaða er í hótelinu, gestum að kostnaðarlausu. Þar er einnig nuddpottur, gufubað og hvíldarhreiður og ljómandi góð sturtuaðstaða.
Gestamóttakan er opin allan sólarhringinn og þar er töskugeymsla, þvotta-, þurrhreinsi- og strauþjónusta. Starfsfólk skipuleggur gönguferðir um borgina um helgar.
Best Western Hotel Genio er á frábærum stað við Corso Vittorio Emanuele í hjarta borgarinnar. Fjölmargir veitingastaðir og verslanir eru við götuna og allt um kring, fimm mínútna gangur er á aðalverslunargötuna, Via Roma. Aðeins 200 metrar eru að Porta Nuova lestarstöðinni og dómkirkjan, fjölmörg söfn og helstu kennileiti eru í léttu göngufæri við hótelið.
Veitingastaðir: Allt um kring
Best Western Plus Hotel Genova
Örstutt frá Porta Nova
Best Western Plus Hotel Genova
Mjög gott og þægilegt hótel á besta stað í hjarta Tórínó. Örstutt frá Porta Nova lestarstöðinni og fjöldi veitingastaða og verslana í götunum í kring.
Í hótelinu eru um 83 nýuppgerðar vistarverur, sem skiptast í herbergi og junior svítur sem rúma allt að þrjá einstaklinga. Herbergin eru innréttuð á mismunandi hátt, stíllinn getur verið nútímalegur eða klassískur og allt þar á milli. Allar vistarverur eru búnar loftkælingu og upphitun, síma, flatskjársjónvarpi með gervihnattarásum og greiðslurásum, smábar og aðstöðu til að laga kaffi og te.
Á baðherbergjum er baðker eða sturta, hárþurrka og ókeypis baðvörur. Þráðlaus nettenging er gestum að kostnaðarlausu.
Morgunverðarhlaðborð er í veitingasal með góðu úrvali kaldra rétta. Enginn veitingastaður er í hótelinu en á setustofubarnum er hægt að fá kaffi og aðrar fljótandi veitingar allan sólarhringinn og snarl úr sjálfsölum.
Heilsulind er í hótelinu, með heitum potti, gufubaði og hvíldarhreiðri og hægt er að panta nuddmeðferðir. Tækin í líkamsræktaraðstöðunni eru ný.
Í gestamóttökunni er töskugeymsla og boðið er upp á þvotta- og þurrhreinsiþjónustu auk sjálfsafgreiðsluþvottahúss.
Best Western Plus Hotel Genova er á besta stað í hjarta Tórínó, örstutt frá Porta Nova lestarstöðinni. Það kemur ekki að sök að enginn veitingastaður sé á hótelinu þar sem fjöldi þeirra er í götunum í kring, það sama má segja um verslanir og skemmtistaði. Mörg helstu söfn og kennileiti borgarinnar eru í léttu göngufæri en neðanjarðarlestir og sporvagnar sem stoppa örstutt frá hótelinu sjá um að koma gestum á aðra áfangastaði.
Veitingastaðir: Allt um kring
Björt og rúmgóð herbergi
Mjög flott hótel á einstaklega þægilegum stað í hjarta borgarinnar. Spölkorn frá Via Roma verslunarstrætinu og í léttu göngufæri við mörg helstu söfn og kennileiti. Porta Nuova lestarstöðin og aðrar almenningssamgöngur rétt við hótelið.
Vistarverurnar 139 eru bjartar og rúmgóðar og skiptast í einstaklingsherbergi, tveggja til þriggja manna herbergi og svítur sem rúma allt að þrjá.  Alls staðar er loftkæling, sími, 32 tommu flatskjársjónvarp, smábar, öryggishólf og þráðlaus nettenging. Á baðherbergjum er ýmist baðker eða sturta, hárþurrka og baðvörur. Standard herbergin eru með hlýlegum klassískum innréttingum og parketi á gólfum. Superior herbergin eru endurnýjuð, með nútímalegum sérhönnuðum innréttingum og parketi á gólfum.
Á Superior herbergjum er hægt að panta baðsloppa og inniskó, hraðsuðuketil til að laga te og kaffi og hágæðabaðvörur.
Morgunverður er borinn fram á hinum glæsilega American Bar og þar er einnig hægt að snæða hádegisverð og kvöldverð, fá sér létt snarl, ljúfan kokteil eða léttvín í lok dags.
Concord veitingastaðurinn býður upp á fjölbreytt úrval rétta í elegant andrúmslofti með áherslu á matargerð Piemonte-héraðs.
Móttakan er opin allan sólarhringinn og þar er töskugeymsla og þvotta- og strauþjónusta. Fyrir þá sem leigja bíl er einkabílageymsla við hótelið.
Staðsetning Hotel Concord er einstaklega þægileg. Verslanir og góðir veitingastaðir eru við götuna og Via Roma verslunarstrætið er í 2-3 mínútna göngufjarlægð. Almenningssamgöngur eru rétt við hótelið en annars eru mörg helstu kennileiti borgarinnar og söfn í léttu göngufæri.
Miðbær: Í hjarta borgarinnar, spölkorn frá Via Roma
Veitingastaðir: Á hótelinu og allt um kring
Fararstjóra- og leiðsögumannastörf  hefur Guðmundur unnið á hverju ári síðan 1981: Fyrstu sumurin í ýmiss konar ferðum um Ísland þvert og endilangt og á annað hundrað ferðum til Grænlands, síðan tóku við störf á sólarströndum Portúgals, Ítalíu, Kýpur, Krítar og Tyrklands í 15 sumur.
Fararstjóra- og leiðsögumannastörf  hefur Guðmundur unnið á hverju ári síðan 1981: Fyrstu sumurin í ýmiss konar ferðum um Ísland þvert og endilangt og á annað hundrað ferðum til Grænlands, síðan tóku við störf á sólarströndum Portúgals, Ítalíu, Kýpur, Krítar og Tyrklands í 15 sumur.
Að loknum prófum í þýsku, sögu, ensku og ítölsku við Háskóla Íslands og háskóla í Bandaríkjunum, Þýskalandi og Ítalíu hefur Guðmundur kennt þýsku við Háskóla Íslands og þýsku og stundum einnig ítölsku og sögu við Menntaskólann við Sund síðan 1980.
Guðmundur tók leiðsögumannapróf frá Leiðsöguskóla Íslands 1984 – og hefur einnig þýtt þrjár bækur, úr sænsku, ítölsku og þýsku.
Fararstjóra- og leiðsögumannastörf jöfnum höndum heima og erlendis  hefur Guðmundur unnið á hverju ári síðan 1981: Fyrstu sumurin í ýmiss konar ferðum um Ísland þvert og endilangt og á annað hundrað ferðum til Grænlands, síðan tóku einnig við störf á sólarströndum Portúgals, Ítalíu, Kýpur, Krítar og Tyrklands í 15 sumur.
Sérferðir erlendis hófust upp úr 1990 og hefur Guðmundur t.d. farið í ótaldar menningarferðir um Evrópulönd. Af stórborgum álfunnar eru honum Berlín, Lissabon, Róm og Flórens hjartfólgnastar, en Ítalía er það Evrópuland sem hvað mest hefur laðað hann og seitt í fjóra áratugi. Guðmundur hefur einnig farið í skemmtisiglingar, gönguferðir og í fjöldan allan af leiguflugsferðum til áfangastaða í fjórum heimsálfum. Hann getur því státað af ómældri og fjölþættri reynslu í leiðsögn og fararstjórn.
Sjá Kortasýn Sjá gististaði
Vertu fyrst(ur) til að fá fréttir af tilboðunum okkar
Ég hef líka áhuga á:
Skógarhlíð 12, 105 Reykjavík
Authorised by the Icelandic Tourist Board
Vita © Allur réttur áskilinn 2014 Opnunartími skrifstofu: Mán. - fös. 09:00 - 17:00